# ג'ון מקלפלין

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
ג'ון מקלפלין

ג'ון מקלפלין (נולד ב4 בינואר, 1942), הידוע בכינויו "מהווישנו", הוא גיטריסט ומלחין פיוז'ן אנגלי. הוא היה חלק מהרכב החשמל של מיילס דיוויס בשנות ה-60 המאוחרות, ושתף פעולה עם נגנים מפורסמים אחרים כמו צ'יק קוריאה וטוני וויליאמס.

### [עריכה] שנות השבעים

בשנת 1969 הקליט מקלפלין את אלבום הסולו 'Extrapolation' (עם טוני אוקסלי וג'ון סורמן). האלבום הציג את מקלפלין כגיטריסט ווירטואוז ורב-עצמה.

הוא עבר לארצות הברית על מנת לחבור להרכבו של המתופף טוני וויליאמס - Lifetime. לאחר מכן הוא ניגן עם מיילס דיוויס באלבומיו האגדיים In A Silent Way, Bitches Brew (שכלל קטע שנקרא על שמו), Big Fun ו-A Tribute to Jack Johnson. הוא חזר לנגן עם הרכבו של דיוויס בהופעה אחת מוקלטת, שחלקה יצא באלבום Live/Evil. מקלפלין ליווה אמנים נוספים כמו מירוסלאב וויטוס, לארי קוריאל, ווין שורטר וקרלה בליי.

בשנת 1970, הקים מקלפלין את הלהקה החשמלית Mahavishnu Orchesra. בלהקה נכללו ג'י גודמן - כינור, יאן המר - קלידים, ריק לריד - גיטרה בס ובילי קובהם - תופים. הלהקה הפתיעה את העולם עם נגינתה הווירטואוזית והשילוב בין ג'אז חשמלי, רוק ונגיעות ממוזיקה מזרחית וממוזיקה הודית.

לאחר הלהקה, הפתיע מקלפלין את עולם המוזיקה בשינוי דראסטי, כאשר הקים עם המתופף זאקיר חוסיין את שאקטי, להקה אקוסטית ששילבה מוזיקה הודית עם אלמנטים של ג'אז. מקלפלין היה בין המוזיקאים המערביים הראשונים, אם לא הראשון, שהופיע עם מוזיקה הודית בפני קהל הודי.

בנוסף לקרלוס סנטנה, מקלפלין היה תלמיד של הגורו סרי צ'ינמוי. ב-1973, חברו סנטנה ומקלפלין לאלבום המשותף Love Devotion Surrender, שכלל מחווה ליצירה A Love Supreme של ג'ון קולטריין.

מקלפלין עבד גם עם מלחינת הג'אז קארלה בליי.

### [עריכה] קריירה מאוחרת

בתחילת שנות ה-80 חבר מקלפלין לגיטריסט הפלמנקו פאקו דה לוצ'יה ואל גיטריסט הפיוז'ן אל די מיולה. שלושת הוירטואוזים הופיעו כשלישיית גיטרות, והוציאו את האלבום Friday night in San-Fransisco. בשנת 1996, אוחד ההרכב להקלטה נוספת וסיבוב הופעות עולמי.

בתחילת שנות ה-90 מקלפלין הופיע עם עם האלבום Que Alegria, יחד עם טרילוק גורטו ודומיניק דיפיאצה.

בזמן האחרון הוא הופיע עם Remember Shakti עם חבר ההרכב המקורי זאקיר חוסיין.

בשנת 2003 יצא אלבומו Thieves and Poets שכלל אדפטציות לסטנדרטים של ג'אז לגיטרה קלאסית. ביוני 2006 יצא אלבום הרד בופ והפיוז'ן Industrial Zen.

מקור: http://he.wikipedia.org../../../%D7%92/27/%D7%95/%D7%92%27%D7%95%D7%9F_%D7%9E%D7%A7%D7%9C%D7%A4%D7%9C%D7%99%D7%9F.html

קטגוריות: מוזיקאי ג'אז | מלחינים בריטים | גיטריסטים בריטים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Български
- Deutsch
- Español
- Suomi
- Français
- Italiano
- Nederlands
- Português
- Svenska
- Türkçe